Maksutavan valintasivu voidaan ohittaa siten, että maksupyynnössä mahdolliseksi maksutavaksi annetaan parametrina vain ostajan valitsema maksutapa. Näin ostaja ohjataan suoraan maksutavan sivulle. Lisäksi verkkokauppaan tulee lisätä yhden Visma Pay -maksuvaihtoehdon sijaan kaikki tarjottavat maksutavat erillisenä. Vaihtoehdot voivat olla esillä esimerkiksi painikkeina tai pudotusvalikossa. Maksamisen upottamista käytettäessä kauppias voi suunnitella maksuprosessin kokonaan itse.